સિપ્લાની કામગીરી ધારણા કરતાં નીચી રહેતાં અને નફા માર્જીન દબાણ હેઠળ રહ્યું હોવાના રિસર્ચ રિપોર્ટને પગલે તેમજ બ્રોકરેજ હાઉસે ભાવિ અંદાજ ઘટાડતા શેરના ભાવમાં સતત બીજા દિવસે વેચવાલીનું દબાણ જોવાયું હતું. શેરનો ભાવ 5.7 ટકા ઘટીને 531.85 બંધ રહ્યો હતો. આ ઉપરાંત અન્ય કેટલાક ફાર્મા શેરો પણ ઘટ્યા હતા જેમાં નાટકો ફાર્મા 3.6 ટકા ઘટીને 751.50, અજંટા ફાર્મા 3.2 ટકા ઘટીને 1051 અને કેડિલા હેલ્થ 3.1 ટકા ઘટીને 349.30 બંધ હતા.